《辛巳岁晚上坟》
宋代·陈藻

偶然空手出州城，薄有田园住福清。晚得次男陪笔砚，秋随举子省坟茔。

过淮不拟成僧去，挂纸谁能接迹行。多少陇头无祭祀，此来犹喜剩馀生。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。